Lees en luister: Eerste lesse klankboek
Human Rousseau, AZ Books
R 188Jy spaar R 47
In hierdie fassinerende klankboek kan kinders leer van getalle, kleure, vorms en teenoorgesteldes, terwyl hulle verskillende diere in verskillende omgewings leer ken. Die realistiese klanke en interessante feite sal enige kind lank vermaak.
Lees En Luister: Diere klankboek
Human & Rousseau, AZ Books
In hierdie slim lees- en luisterboek is daar 45 pragtige prentjies wat praat. Vind uit watter diere woon op die plaas, in die woud of in die bosveld. Daar is ook interessante seediere en oulike troeteldiere om te leer ken. Druk op elke prentjie en luister na die dier se naam en die geluide wat hy maak!
Leer ken: Getalle
R 59Jy spaar R 101
Hierdie kleurvolle inleiding tot syfers is pret vir jong kinders, en terselfdertyd ook leersaam. Die kombinasie van mooi, helder foto's en stimulerende vrae sal interaksie en die leerproses aanmoedig.
Eerste sprokies: Die drie varkies
Lank gelede was daar drie varkies wat saam met hulle mamma in 'n pragtige huisie gebly het. Hulle was baie gelukkig so saam. Die varkies het elke dag groter en sterker geword. Op 'n dag was hulle varkstoeltjies skielik te klein vir hulle. Toe sê Mamma Vark: “My liefies, julle is nou mooi groot. Nou moet julle elkeen sy eie kos soek en maak, en vir hom 'n huisie bou.”
Eerste sprokies: Die lelike eendjie
Lank gelede, toe diere nog kon praat, het Mamma Eend op 'n pragtige plaas gebly. Dit was lente. Die son het helder geskyn en die gras was groen. Onder 'n bos naby die rivier het Mamma Eend op vyf eiers gesit en broei. Eendag kruip vier eendjies uit die doppe, maar die vyfde eier broei nog nie uit nie. 'n Paar dae later broei daar uiteindelik 'n groot, lelike eendjie uit. “Jy's nie 'n eend nie!” roep Mamma Eend uit. “Wie's jou mamma?”
Eerste sprokies: Hansie en Grietjie
Lank gelede was daar 'n arm houtkapper met twee kinders: Hansie en Grietjie. Een aand sê die houtkapper vir sy vrou: “Ons het nie meer geld om vir die kinders kos te koop nie. Wat gaan ons doen?” “Ek het 'n plan,” sê die houtkapper se vrou. “Vat Hansie en Grietjie tot diep in die woud en los hulle dan daar. Miskien kry hulle iemand wat na hulle sal kyk.”
Eerste sprokies: Rooikappie
Lank gelede was daar 'n pragtige meisie wat aan die rand van 'n yslike groot woud gebly het. Haar verjaardagpresent van haar ouma was 'n mooi rooi mantel met 'n kappie. Die meisie was baie lief daarvoor en wou niks anders meer dra nie. Daarom het almal haar Rooikappie genoem. Eendag sê Rooikappie se mamma vir haar: “Ek het 'n paar eetgoed en 'n bottel wyn in die mandjie gepak. Jou ouma is siek. Vat dit vir haar, dit sal haar beter laat voel.”
My eerste 100 woorde
R 96Jy spaar R 24
Leer speel-speel woordeskat! Hierdie stewige kartonboek dek al die bekende dinge waarin kleingoed belang stel, van my liggaam en my kos, tot diere, rygoed en slapenstyd. Kristalhelder foto's wys die wonder van die regte wêreld, terwyl prettige illustrasies eenvoudige stories vertel wat leer aanmoedig, van pikkewyne wat in die sneeu en ys speel, tot 'n muis wat by 'n leer opklim om so hoog soos 'n baie lang kameelperd te wees! Woordetikette moedig wys, benoeming en praatvaardighede aan, terwyl dit woordeskat en taal ontwikkel. My eerste 100 woorde is ontwerp om in te lig en te vermaak, en is die begin van jou baba se leer-avontuur - die wêreld is ongelooflik, beeldskoon, interessant en prettig! Met 100 prente met byskrifte is hierdie prettige wys-en-sê-boek propvol dinge om oor te gesels, te leer en te glimlag. My eerste 100 woorde is saam met 'n voorste opvoedkundige konsultant ontwikkel om te verseker dat: - Die benoeming van prente taal ontwikkel en woordeskat bou. - Die tematiese blaaie kennis van die wêreld ontwikkel. - Duidelike byskrifte vroeë leesgereedheid bevorder.
Ek leer van kleure
Illustreerder: Karen Ahlschläger, Johann Strauss
Hierdie kleurvolle boek maak voorskoolse kinders op 'n prettige manier vertroud met al die primêre kleure. Daar is ook kort rympies om saam op te sê en 'n storie om die kleure van die reënboog te leer ken. Moedig jou kind aan om die kleure self uit te ken, terwyl julle die pragtige tonele op elke bladsy verken. Hierdie boek vol kleure vorm deel van die Storiemuis-reeks - 'n moet vir elke voorskoolse kind!
Die GROOT Boek met Dierestories
Steve Smallman, Robert Dunn Jodie Parachini, Caroline Pedler, Daniel Howarth
R 152Jy spaar R 38
Die GROOT Boek met Dierestories is 'n lieflike skatkis met agt stories wat bekoorlike dierekarakters en pragtige illustrasies deur 'n verskeidenheid skrywers en illustreerders bevat. Elke storie het 'n hartverblydende boodskap en ouers / versorgers en kinders sal dit geniet om die stories saam te lees en gaan beslis 'n nuwe familie-gunsteling vind.
Aan die agterkant van die boek is daar is 'n paar voorstelle vir volwassenes wat sal bydra dat kinders die boek nog meer sal geniet.
Inhoud: Die Eregas; Monty die Held; Ruimtestappies; Die Perfekte Werk vir 'n Olifant; Klein Krimpvarkie se Groot Dag; Die Bysiende Kameelperd; Vere, Vinne en Ander Dinge; Oppas, Barney; Volgende Stappe.
>> Also available in EnglishThe BIG Book Of Animal Stories
My eerste boek van Alles
Hier is dit nou!
'n Heerlike, groot eerste konsepteboek wat meer as 700 woorde aan kinders bekendstel.
Die lieflike Scarry-karakters is terug om konsepte soos tel, kleure, die alfabet, goeie maniere en groottes vir die kleingoed te leer.
Die beste van alles is: Hierdie boek is pret!
Ek leer die ABC
Die kleurvolle boek maak voorskoolse kinders op 'n prettige manier vertroud met die alfabet van A tot Z. Eenvoudige eerste woorde en klanke wat met elke letter geassosieer word, maak dit maklik om die ABC te leer. Kinders kan aangemoedig word om na die klanke en woorde te luister en dit saam uit te spreek, terwyl die pragtige tonele verken word. Die boek vol letters en woorde vorm deel van die Storiemuis-reeks - 'n moet vir elke voorskoolse kind!
My eerste groot woordeboek
Vertaler: Carina Diedericks-Hugo
In Richard Scarry se My eerste groot woordeboek maak ons kennis met Buks en Bettie Beer en hul vriende in Woelstad. Leer honderde nuwe woorde met behulp van Richard Scarry se wonderlike, klassieke tekeninge. Die woorde word gegroepeer volgens tema sodat die kind op 'n heerlike prettige wyse sy of haar kennis van die wêreld kan uitbrei. 'n Plesier vir oud en jonk!
Motors trokke en Alles wat ry
Kom val in die pad saam met Richard Scarry.
Met Scarry se gebruiklike humor en verbeeldingrykheid as gids reis ons jong lesers saam met die Oinkgesin na die strand.
Op pad maak hulle kennis met honderde rytuie - van ambulanse tot goggabusse!
Ek leer tel
Hierdie kleurvolle telboek maak kinders op 'n prettige manier vertroud met getalle, terwyl hulle stelselmatig van 1 tot 100 leer tel. Kinders kan aangemoedig word om hardop saam te tel, terwyl daar na elke element gewys en die pragtige tonele op elke bladsy saam verken word. Hierdie boek vol syfers vorm deel van die Storiemuis-reeks - 'n moet vir elke voorskoolse kind!